**La capătul luminat al memoriei**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trec pe sub Turnul Sfatului cu oarecare exaltare

privesc atent din toate unghiurile,

clădirile Sibiului cu aură amestecată: gotică şi barocă.

Calc pe urme imprimate-n colbul vremii,

simt gândurile cum se joacă de-a v-aţi ascunselea

prin încăperile de artă ale muzeului Brukenthal

şi sunt un alt eu cu ochi de admiraţie.

Urmăresc fiecare pată de lumină vorbitoare

ca pe o prinţesă a unei epoci frivole,

mă încurc în sensurile migratoare

dint-unul în altul după o regulă haotică

pe care nu pot s-o descifrez.

La capătul luminat al memoriei

se înghesuie cuvintele care-mi filtrează umbrele

din copacii de pe margine

până-n interiorul înţelegerii deductive

a unui apostol ce nu lăcrimează.

Un altul mai îndoielnic i-a luat locul

şi Roma îl venerează.